**Usmernenie**

**k predloženiu žiadosti o poskytnutie príspevku športovému stolnotenisovému klubu v roku 2017**

**Časť 1**

**Všeobecné ustanovenia**

(1) Slovenský stolnotenisový zväz zverejňuje toto metodické usmernenie k predloženiu žiadosti o poskytnutie príspevku športovému stolnotenisovému klubu v zmysle zákona č. 440/2015 Z. z. o športe a o zmene a doplnení niektorých zákonov a čl. 4, ods. a) zmluvy medzi Ministerstvom školstva, vedy, výskumu a športu Slovenskej republiky a Slovenským stolnotenisovým zväzom

(2) Za každý športový stolnotenisový klub spĺňajúci nižšie uvedené podmienky žiadateľ vyplní formulár žiadosti, ktorý posiela v elektronickej aj v tlačenej verzii podľa pokynov v bodoch 3) až 6) .

(3) Elektronický formulár žiadosti, čestné prehlásenie žiadateľa, príloha č. 1 so špecifikáciou oprávnených výdavkov a  toto usmernenie sa nachádza na webovom sídle SSTZ - www.sstz.sk. Žiadateľ zašle vyplnený elektronický formulár na adresu sstz5@sstz.sk. Do predmetu elektronickej pošty napíše **„Žiadosť o príspevok klubu na mládež do 23 rokov“**. Pre dodržanie termínu zaslania formulára je rozhodujúci deň jeho odoslania.

(4) Žiadateľ zašle tlačenú verziu žiadosti s prílohami podľa bodu 6 na adresu:

**Slovenský stolnotenisový zväz, Černockého 6, 831 53.** Žiadosť je možné doručiť aj osobne na sekretariát SSTZ. Pre dodržanie termínu zaslania je rozhodujúci dátum pečiatky odosielajúcej pošty na obálke, v ktorej je doručená žiadosť, alebo dátum prijatia žiadosti na sekreteriáte SSTZ..

(5) Tlačená verzia žiadosti obsahuje:

a) žiadosť – vyplnená tabuľka, podpísaná štatutárnym zástupcom klubu

b) kópiu stanov žiadateľa v aktuálnom znení (bez potreby overenia notárom), na ktorých je vidieť potvrdzujúci záznam registrujúceho subjektu,

c)zápisnica o voľbe štatutárneho zástupcu klubu a spôsob konania za klub alebo iný doklad preukazujúci oprávnenie konať za klub

d) potvrdenie o pridelení IČO ( kópia dokladu)

e) potvrdenie banky o vedení osobitného účtu pre príspevok zo štátneho rozpočtu alebo potvrdenie o vedení bežného účtu klubu s číslom účtu v tvare IBAN, ktorý žiadateľ uviedol vo svojej žiadosti,

f) čestné prehlásenie o správnosti uvedených údajov s overeným podpisom štatutára klubu

(6) Žiadateľ v žiadosti uvedie požadované údaje s tým, že príspevok sa týka len mládeže do 23 rokov registrovanej k termínu 30.9. 2017 v databáze SSTZ so všetkými požadovanými údajmi, včítane rodného čísla.

Zároveň všetci uvedení športovci v žiadosti musia byť aktívnymi športovcami v zmysle zákona športe. Aktívnym športovcom je športovec, ktorý sa v poslednom roku zúčastnil najmenej na troch súťažiach organizovaných športovou organizáciou v zmysle § 69 ods. 5) bod a) zákona o športe, za ktorú je registrovaný v zdrojovej evidencii, za účasť na súťaži sa nepovažuje účasť na súťaži športu pre všetkých. Akceptovať sa preto budú len oficiálne stolnotenisové súťaže organizované SSTZ, KSTZ, ObSTZ a OSTZ, prípadne oficiálne súťaže organizované SAŠŠ alebo SAUŠ. Účasť na jednom stretnutí družstiev ( majstrovské súťaže družstiev, dlhodobé súťaže družstiev všetkých úrovní ) aj keď hráč odohrá viacej zápasov v danom stretnutí sa chápe ako jeden štart. Účasť na majstrovských súťažiach jednotlivcov (M SR, MK) , kde hráč odohrá zápasy v dvojhrách, štvorhrách a miešaných štvorhrách sa chápu ako samostatné štarty v súťažiach.

(7) Žiadateľ je povinný v žiadosti a priložených dokumentoch uviesť výlučne pravdivé údaje. V prípade uvedenia nepravdivých údajov sa okrem iného vystavuje riziku spáchania trestného činu subvenčného podvodu podľa § 225 zákona č. 300/2005 Z. z. Trestný zákon.

(8) Termíny:

25.10.2017 - uverejnenie výzvy pre kluby na webe s rozsahom ich povinností

10.11.2017 - uzávierka prijatých podkladov

20.11.2017 - spracovanie podkladov SSTZ /uzatvorenie počtu športovcov spĺňajúcich

požadované podmienky zákonom a stanovenie výšky príspevku klubom

- oznámenie súm príspevku klubom, zaslanie zmlúv o príspevku na podpis

10.12.2017 - povinnosť klubov predložiť doklady na oprávnené výdavky na SSTZ, s tým, že

sumár požadovaného príspevku musí byť presne suma, ktorá bola pre klub

zverejnená.

15.12.2017 - SSTZ preverí oprávnenosť predložených dokladov a priebežne bude preplácať predložené faktúry ( doklady) .

(9) So všetkými vybranými klubmi budú uzavreté zmluvy. Rozsah oprávnených výdavkov je špecifikovaný v prílohe č.1 . Za oprávnené doklady budú považované :

- faktúra od predajcu ( dodávateľa tovaru, služieb, ...) na SSTZ s tým, že v texte bude uvedené v prospech ktorého klubu je vystavená

- faktúra od podporovaného klubu na SSTZ s tým, že v prílohe budú doložené všetky refakturované položky